OpenLLM-France/wikimedia huggingface dataset:
# Mart Nilgiri

Mart Nilgiri :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Iskerentiad : | Mustelinae |
| Genad : | Martes |
| Anv skiantel ||
| Martes gwatkinsii Horsfield, 1851 ||
| D'ar vevoniezh e tenn ar pennad-mañ. ||
Mart Nilgiri (Martes gwatkinsii) a zo ur bronneg hag a vev e su India (en torgennoù Nilgiri hag e Ghat ar c'hornôg).

## Doareoù pennañ

Heñvel ouzh ar mart gouzoug melen eo mart Nilgiri, nemet eo brasoc'h ha disheñvel framm e glopenn. Muzuliañ a ra etre 55 ha 65 cm gant ul lost 40 - 45 cm ha pouezañ a ra war-dro 2.1 kg.

## Emzalc'h

Nebeut a dra a anavezer a-zivout mart Nilgiri. Un aneval-deiz eo hag er gwez e vev dreist-holl. Debriñ a ra evned, bronneged bihan hag amprevaned.

## Liammoù diavaez

a vo kavet e Wikimedia Commons.
* Mart Nilgiri war lec'hienn Wildlife Institute of India
# Mart pesketaer

Mart pesketaer :
| Kudenn ebet (LR/lc) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Iskerentiad : | Mustelinae |
| Genad : | Martes |
| Anv skiantel ||
| Martes pennanti Erxleben, 1777 ||
| D'ar vevoniezh e tenn ar pennad-mañ. ||
Ar mart pesketaer (Martes pennanti) a zo ur bronneg hag a vev en Amerika an Norzh. Daoust d'e anv ne zebr ket nemeur a besked. E-barzh ar gwez e vev dreist-holl. Krediñ a reer e teu e anv saoznek (Fisher) eus ar galleg fichet (kreoñ ar pudask). E rannvroioù 'zo e vez graet pekan anezhañ, e anv en abenakieg.

## Annez

Ar mart pesketaer a vev en Amerika an Norzh, eus Sierra Nevada e Kalifornia betek an Apalachoù ha Bro-Saoz Nevez. Bevañ a ra ivez e su Alaska hag en darn vrasañ eus Kanada. Un nebeud a gaver er Menezioù Roc'hellek lec'h ma oant bet adlakaet.

## Doareoù pennañ

Muzuliañ a ra ar marted pesketaer etre 65 ha 125 cm ha pouezañ a reont etre 2 ha 7 kg. Brasoc'h ha pounneroc'h eget ar parezed eo ar pared. Gell-du eo o blevenn ha du o lost hag o favioù. Un nebeud hiniennoù zo un tarch sklaeroc'h war o bruched. Pevar biz-troad o deus, gant skilfoù damguzh, ar pezh a ro tro dezho da ziskenn eus ar gwez gant o fenn en a-raok. Ur guchenn vlev war o favioù a-dreñv a zo liammet ouzh ar gwagrennoù-c'hwezh. Produiñ a reont un danvez c'hwezhus implijet e-pad an amzer-barañ.
Brudet eo ar mart pesketaer evit e gri heñvel ouzh galv ur bugel.

## Emzalc'h

Ur c'higdebrer eo ar mart pesketaer. Hemolc'hiñ a ra anevaled bihan evel logod, hoc'hed-dreinek, gwiñvered, minoc'hed, ha gallout a ra debriñ kirvi (gagnoù moarvat). Koulz ar parañ a bad eus miz C'hwevrer betek miz Ebrel met ampellaet eo stagadenn ar vi er mammog ha ne vez ganet ar c'helin nemet ur bloaz goude.

## Gwarez

War zigresk e oa aet ar poblañsoù marted pesketaer abalamour d'an hemolc'h ha da zistruj o annez. Diaes eo lakaat anezho da ouennañ er gwarezvaoù.
E lec'hioù 'zo e biz Amerika, ma'z a ar c'hoadegoù war gresk adarre, ec'h a doare bezañ ar marted pesketaer da zichekoc'h. E-barzh ar c'harterioù-annez ez eont hag er podoù-lastez. Chaseal a reont ivez anevaled-ti evel ar c'hizhier.

## Liammoù diavaez

a vo kavet e Wikimedia Commons.
* Ar mart pesketaer war Animal Diversity Web
# Minaoued

Ur minaoued zo ur benveg d'ober toulloù el lêr, implijet gant ar gereon hag ar votaouerien-lêr.
Anv a vez graet a-wechoù eus ar minaoued evel eus kalc'h ur gwaz.
# Minared

Ur minared (diwar an turkeg minare) zo un tour stag ouzh ur voskeenn. Hervez ar mareoù hag al lec'hioù e vez kavet doare minaredoù disheñvel.
Diwar ar minared e vez galvet an dud da bediñ pemp gwech an deiz gant ar muezzin. Hiziv an deiz eo uhelgomzerioù a vez staliet an aliesañ e penn ar minaredoù.
# Minas Gerais

Minas Gerais zo unan eus ar 26 stad a ya d'ober Brazil. Gant he 588 528,29 km² eo kement ha Bro-C'hall Europa. An eil tudetañ eo stad Minas Gerais gant ouzhpenn 19 milion a dud o chom enni. Belo Horizonte eo ar gêr-benn, 5 milion a dud en he meurgêr.

## Bevennoù

E gevred ar vro emañ, ha seizh stad en-dro dezhi :
* er mervent dezhi emañ Stad São Paulo,
* er c'hornôg Mato Grosso do Sul,
* er gwalarn Goiás, hag un tamm eus an Distrig Kevreadel,
* er reter Espírito Santo,
* er gevred hini Rio de Janeiro,
* en norzh hag er biz emañ Stad Bahia.
a vo kavet e Wikimedia Commons.
# Mina Witkojc

Mina Witkojc, bet ganet e Burg en Impalaeriezh alaman d'an 28 a viz Mae 1893 hag aet da Anaon d'an 11 a viz Du 1975 e Gołkojce (Kolkwitz) e Republik Demokratel Alamagn, a oa ur varzhez sorabek.

## Oberennoù

* Dolnoserbske basni, Budyšin 1925
* Wĕnašk błośańskich kwĕtkow, Budyšin 1934
* K swĕtłu a słyńcu, Berlin 1955
* Prĕdne kłoski, Berlin 1958
* Po drogach casnikarki, Budyšin 1987
# Minaeg

Ur yezh tchadek eus is-skourr ar yezhoù biouek-madarek A.7 eo ar minaeg (mina pe hina) komzet gant tro-dro da 8 000-10 000 a dud e Kameroun an Norzh (1982).
Teir rannyezh zo :
* Beslerieg (besleri) ;
* Djingdjingeg (jingjing pe dzumdzum) ;
* Gamdougouneg (gamdugun).

## Gwelet ivez

* Yezhoù biouek-madarek
* Yezhoù tchadek
* Yezhoù afrez-aziatek
# Minamoto no Yorimasa

Minamoto no Yorimasa (源頼政, Minamoto no Yorimasa$^?$)(1106-1180) a oa e penn armeoù Minamoto e deroù brezel Genpei. Emgannoù a oa bet etre klanoù ar Vinamotoed hag an Dairaed e-pad dekvedoù. Yorimasa, ur barzh anezhañ, a glaskas chom er-maez eus an tabutoù politkel. E-pad ur frapad, zoken, e teuas a-benn da vezañ mignon gant Taira no Kiyomori. E-kerzh emsavadeg Heiji e savas, klouarik, a-du gant re dTaira ha reiñ a reas an tu dezho da kemer lec'h Minamoto. Koulskoude, d'ar mare m'en em dennas ent ofisiel eus e gargoù en arme Kiyomori e 1179 e oa distro Yorimasa war e soñj da stourm a-enep d'e glan. E miz Mae 1180 e kasas ur galv da holl bennoù ar re Vinamoto ha d'an temploù ha manatioù bet graet gaou outo gant Kiyomori.
Kregiñ a reaes brezel Genpei ent ofisiel gant emgann Uji e 1180. Yorimasa en doa kemeret penn lu ar Vinamotoed, skoazellet gant menec'h brezelourien eus Miidera mennet da zifenn ar Byodoin.
Daoust d'ar venec'h bezañ freuzet plankennoù ar pont a gase d'an templ e teuas a-benn an Dairaed da vont dreist an difennoù ha preizhet e voe an templ ganto. Emlazh Minamoto no Yorimasa dre lid ar seppuku eo kentañ meneg emlazh ur samourai bet faezhet.

## Gwelet ivez

* Seiwa Genji

## Daveennoù

Sansom, George (1958). 'A History of Japan to 1334.' Stanford, California: Standford University Press. pp 278-9.
# Mina Mazzini

Mina, pe Mina Mazzini, eo anv-micher ar ganerez italian Mina Anna Mazzini, ganet e Busto Arsizio e 1940, bet brudet er bloavezhioù 1960 ha betek kreiz ar bloavezhioù 1970, hogen anavezet bepred gant lod evel ar gwellañ kanerez poblek italianek. Bamiñ a raed dirak he mouezh soprano.
Kuitaat a reas Italia da vevañ e Suis.
Brudet kenañ e-maez he bro eo he c'hanaouenn Parole parole.

### Albomoù

Dre vras e ra un albom ar bloaz.
* Tintarella di luna (1960)
* Il cielo in una stanza (1960)
* Due note (1961)
* Moliendo café (1962)
* Renato (1962)
* Stessa spiaggia, stesso mare (1963)
* Mina (1964) (1964)
* Studio Uno (1965)
* Mina canta Napoli (1966)
* Studio Uno 66 (1966)
* Sabato sera - Studio Uno '67 (1967)
* Dedicato a mio padre (1967)
* Mina alla Bussola dal vivo (1968)
* Le più belle canzoni italiane interpretate da Mina (1968)
* Canzonissima '68 (1968)
* I discorsi (1969)
* Bugiardo più che mai...più incosciente che mai... (1969)
* Mina canta o Brasil (1970)
* Quando tu mi spiavi in cima a un batticuore (1970)
* Del mio meglio (1971)
* Mina (1971 (1971)
* Cinquemilaquarantatre (1972)
* Dalla Bussola (1972)
* Altro (1972)
* Del mio meglio n. 2 (1973)
* Frutta e verdura (1973)
* Amanti di valore (1973)
* evergreens (1974)
* Mina® (1974)
* Baby Gate (1974)
* Del mio meglio n. 3 (1975)
* La Mina (1975)
* Minacantalucio (1975)
* Singolare (1976)
* Plurale (1976)
* Del mio meglio n. 4 (1977)
* Mina quasi Jannacci (1977)
* Mina con Bignè (1977)
* di tanto in tanto (1978)
* Mina Live '78 (1978)
* Del mio meglio n. 5 (1979)
* Attila (1979)
* Kyrie (1980)
* Del mio meglio n. 6 Live (1981)
* Salomè (1981)
* Italiana (1982)
* Del mio meglio n. 7 (1983)
* Mina 25 (1983)
* Catene (1984)
* Del mio meglio n. 8 (1985)
* Finalmente ho conosciuto il conte Dracula... (1985)
* Si, buana (1986)
* Del mio meglio n. 9 (1987)
* Rane supreme (1987)
* Oggi ti amo di più (1988)
* Ridi pagliaccio vol. 1-2 (1988)
* Uiallalla (1989)
* Ti conosco mascherina (1990)
* Caterpillar (1991)
* Sorelle Lumière (1992)
* Mina canta i Beatles (1993)
* Lochness vol. 1-2 (1993)
* Mazzini canta Battisti (1994)
* Canarino mannaro (1994)
* Pappa di latte (1995)
* Canzoni d'autore (1996)
* Cremona (1996)
* Napoli (1996)
* Minantologia (1997)
* Leggera (1997)
* Mina Celentano (1998)
* Mina Studio Collection (1998)
* Olio (1999)
* Mina per Wind (2000)
* Mina Love Collection (2000)
* Dalla terra (2000)
* Colección latina (2001)
* Sconcerto (2001)
* Veleno (2002)
* In duo (2003)
* The Platinum Collection (2004)
* Bula Bula (2005)
* L'allieva (2005)
* Platinum Collection 2 (2006)
* Bau (2006)
* Todavia (2007)
* Sulla tua bocca lo dirò (2009)
* Facile (2009)
* Caramella (2010)
* Piccolina (2011)

## Liammoù diavaez

* Parole, parole , gant Mina
# Max Dearly

Max Dearly, bet ganet Lucien Paul Marie Joseph Rolland d'an 22 a viz Du 1874 e Pariz XVII (Seine d'ar mare-se, Bro-C'hall) hag aet da Anaon d'an 2 a viz Mezheven 1943 e Neuilly-sur-Seine (Hauts-de-Seine a-vremañ, Bro-C'hall), a oa un aktour (c'hoariva ha sinema) gall.
Max Dearly an hini eo a grouas Gala de l'Union des artistes, e 1923, evit skoazellañ an arzourien ezhommek.

## Filmoù er sinema

* 1908 : L'Empreinte ou La Main rouge, film berr mut sevenet gant Paul-Henry Burguet
* 1940 : Bécassine gant Pierre Caron
* 1941 : Le Club des soupirants gant Maurice Gleize

## Liamm diavaez

* Max Dearly war Internet Movie Database
# Max Joseph in Bayern

Max Joseph in Bayern (1808–1888) a oa dug Bavaria, eus skourr yaouañ an tiegezh Wittelsbach. Brudet eo evel tad an impalaerez aostrian Elisabeth von Österreich-Ungarn ("Sissi"), hag e harp da sonerezh-pobl Bavaria.

## E vuhez

Mab e oa d'an dug Pius August in Bayern (1786–1837) ha d'e bried Amalie Luise von Arenberg (1789–1823), hag o mab nemetañ.
Kar e oa da Masimilian Iañ Bavaria (1756-1825), anvet da roue gant an impalaer gall Napoleon. Merc'h henañ ar roue, an dugez Auguste von Bayern, a oa bet dimezet, en 1806, d'ar priñs gall Eugène de Beauharnais, lezvab da Napoleone Buonaparte, ha mab da Joséphine de Beauharnais, hag a voe anvet gantañ da vesroue Rouantelezh Italia. En 1808, setu e voereb, an dugez Elisabeth, da zimeziñ d'un ofiser gall, ar marichal Louis-Alexandre Berthier (17053-1815), bet anvet gant Napoleon da briñs Neuchâtel. En 1823 e varvas e vamm, en 1824 e vamm-gozh.
En Genver 1837 e varvas e dad-kozh, an dug Wilhelm in Bayern, hag en miz Eost e dad, an dug Pius August in Bayern.

## Dimeziñ ha bugale

D'an 9 a viz Gwengolo 1828 e timezas e Tegernsee d'e geniterv Ludovika Bavaria. Dek bugel o doe:
* Ludwig Wilhelm (1831–1920), a zilezas e wirioù da zimeziñ en-vorganatek
    e 1859 da Henriette von Wallersee (1833–1891), pried morganatek,
    e 1892–1913 da Antonie von Bartolf (1871–1956), pried morganatek ;
* Wilhelm Karl (1832–1833), marvet da ur bloaz,
* Helene Karoline Therese, lesanvet Néné (1834–1890); hi an hini a oa da zimeziñ d'an impalaer Franz Joseph Iañ (1830–1916), met he c'hoar Elisabeth a blijas dezhañ muioc'h;
    ∞ 1858 Maximilian Anton von Thurn und Taxis (1831-1867), un den pinvidik-mor, perc'henn postoù Bavaria;
* Elisabeth Amalie Eugenie, lesanvet Sisi pe Lisi (1837–1898, ermordet), impalaerez Aostria ha rouanez Hungaria,
    ∞ 1854 dimezet d'an impalaer Franz Joseph Iañ (1830–1916)
* Karl Theodor, lesanvet Gackel (kilhogig) (1839–1909), Dug Bayern und bekannter Augenarzt, a zimezas div wech:
    ∞ 1865 Sophie Marie von Sachsen (1845–1867), merc'h da Johan Ier von Sachsen,
    ∞ 1874 Maria José Bragança (1857–1943), infantez Portugal
* Marie Sophie Amalie in Bayern (1841–1925)
    ∞ 1859 Francesco II an Div Sikilia (1836–1894), Roue an Div Sikilia,
* Mathilde Ludovika, lesanvet Spatz (1843–1925)
    ∞ 1861 Ludwig von Bourbon-Sizilien ha kont Trani (1838–1886), breur da Francesco II an Div Sikilia;
* Maximilian (*/† 1845)
* Sophie Charlotte Auguste (1847–1897,
    ∞ 1868 dimezet da Ferdinand d'Orléans, dug Alençon (1844–1910), mab-bihan d'ar roue gall Louis-Philippe Iañ;
* Maximilian Emanuel von Bayern, lesanvet Mapperl (1849–1893)
    ∞ 1875 dimezet da Amalie von Sachsen-Coburg und Gotha (1848–1894), c'hoar d'ar roue Ferdinand Iañ Bulgaria.

## E varv

Mervel ar reas d'ar 15 a viz Du 1888, da 81 bloaz. E bried Ludovica a vevas pevar bloaz c'hoazh.
# Max Hoffmann

Carl Adolf Maximilian Hoffmann (ganet d'ar 25 a viz Genver 1869 e Homberg hag aet d'an anaon d'an 8 a viz Gouere 1927 e Bad Reichenhall) a oa ur Generalmajor hag en devoe ur perzh milourel ha politikel a bouez er Brezel-bed kentañ. Goude ar brezel e tiorroas an "Hoffmannplan" evit klask eilpennañ an Unaniezh Soviedel.
# Max Cavalera

Max Cavalera pe Massimilio Antonio Cavalera zo ganet e Belo Horizonte, Brazil d'ar 4 Eost 1969.
Kaner ha soner gitar Sepultura eo bet betek 1996, a-raok kaout bec'h gant e vreur Igor Cavalera, anezhañ tabouliner ar strollad. Goude un tamm tro gant ar strollad Nailbomb en deus savet ar strollad Soulfly e 1997.
E 2007, pa oa e vreur o vont kuit eus Sepultura int en em gavet evit sevel ar strollad Cavalera Conspiracy.

## Pladennoù

Gant Sepultura
* Bestial Devastation (1985)
* Morbid visions (1986)
* Schizophrenia (1987)
* Beneath the remains (1989)
* Arise (1991)
* Chaos A.D. (1993)
* Roots (1996)
Gant Soulfly
* Soulfly (1998)
* Primitive (2000)
* 3 (2002)
* Prophecy (2004)
* Dark Ages (2005)
* Conquer (2008)
Gant Nailbomb
* Point Blank (1994) Album studio
* Proud to commit commercial sucide (1995) Live
Gant Cavalera Conspiracy
* Inflikted (2008)

## Liammoù diavaez

* Lec'hienn ofisiel Sepultura
* Lec'hienn ofisiel Soulfly
* MySpace Inflikted
# Max Chilton

Max Alexander Chilton (bet ganet d'ar 21 a viz Ebrel 1991 e Reigate) a zo ur blenier redadegoù kirri saoz a red e Formulenn 1 abaoe 2013. Redek a ra gant Marussia ha redet en deus er skipailhoù sikouret ganto e GP2 Series a-raok. Breur Tom Chilton eo, a red e WTCC.
Kevezadeg bed ar Formulenn 1 e 2023 :
| Red Bull | Ferrari | Mercedes | Alpine | McLaren | Alfa Romeo | Aston Martin | Haas | AlphaTauri | Williams |
| 33 Verstappen 11 Pérez | 55 Sainz 16 Leclerc | 44 Hamilton 63 Russell | 10 Gasly 31 Ocon | 4 Norris 81 Piastri | 77 Bottas 24 Zhou | 14 Alonso 18 Stroll | 27 Hülkenberg 20 Magnussen | 22 Tsunoda 21 de Vries | 23 Albon 2 Sargeant |
# Max

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Max a c'hall bezañ un anv-badez, ur furm vihanaat eus meur a anv-badez, un anv-tiegezh, ul lesanv, un anv-arzour pe un anv-lec'h.

## Anv-badez

Da mare Henroma e veze anvet Maximus an hini henañ eus ar familh. Kalz anvioù a zeu anezhañ : Maximilian, Maxim, Maxwell, Maximus, Maxine (anv-plac'h) e saozneg, Maximilian en alamaneg, Machgielis e nederlandeg, Maximos e gresianeg, Maxime ha Maxence e galleg, Massimo ha Massimiliano en italianeg. Max zo un anv-bihanaat anezho. Deuet eo da vezañ un anv-badez en e-unan ivez.
Tud brudet anvet Max :
* Max Planck (1858-1947), fizikour alaman
* Max Weber (1864-1920), sokiologour hag armerzhour alaman
* Max Jacob (1876-1944), barzh breizhat
* Max Brod (1884-1968), skrivagner ha kazetenner yuzev tchek
* Max Oppenheimer (1885-1954), livour aostrian
* Max Euwe (1901-1981), kelennour jedoniezh ha mestr meur echedoù izelvroat
* Max Verstappen (g. e 1997), blenier redadegoù-kirri izelvroat
Tud bet kemeret ganto an anv Max :
* Max Stirner (1806-1856), prederour alaman
* Max von Sydow (1929-2020), aktour svedat
* Ava Max (g. e 1994), kanerez-sonaozerez stadunanat
* Maximiano de Sousa, lesanvet Max, kaner portugalat

## Anv-tiegezh

Un anv-tiegezh alaman ha belgiat eo :
* Gabriel von Max (1840–1915), livour aostrian.

## Anv-lec'h

* Max, ur gêr vihan e North Dakota,
* Saint-Max, ur gêr e Loren.

## Oberennoù faltazi

* Mad Max zo ur frañchiz gant un heuliad filmoù, c'hoarioù video hag all,
* Max Guevarra eo harozez ar stirad skinwel Dark Angel c'hoariet gant Jessica Alba.
* Max (film, 2002), ur film a gont yaouankiz Hitler
* Max (film, 2015), ur film stadunanat
# Max Brod

Max Brod (Praha, 27 a viz Mae 1884 — Tel Aviv, 20 a viz Kerzu 1968) a oa ur skrivagner ha kazetenner yuzev tchek. E alamaneg e skrive. Ur stourmer sionour oa ivez. Kuitaat a reas Alamagn 1939 hag en em staliañ a reas e Palestina. Brudet eo dreist-holl evit bezañ bet mignon da Franz Kafka, hag evit bezañ lakaet embann e destennoù, rak sevener e destamant e oa.

## Brod ha Kafka

Brod a gejas gant Kafka evit ar wech kentañ d'an 23 a viz Here 1902, pa oant studierien e skol-veur Charlez. Kejañ a rejont goude m'en defe lennet Brod testennoù bet savet gant Arthur Schopenhauer. Adalek ar mare-se en em weljont tost ur wech bemdez, betek ma varvfe Franz Kafka. Alies e voe pedet Kafka e ti tud Brod, hag eno e kejas gant Felice Bauer. Ur wech echu gant e studioù e labouras Brod evit an ti-post. Er memes koulz e krogas da labourat evel buruteller war an arzoù, hag e stagas gant ar skrivañ. Er memes koulz e krogas Franz Kafka da labourat evit ur gompagnunezh asurañs. Asambles gant Felix Weltsch e savjont ur c'hleub anvet "Der enge Prager Kreis". A-hed e vuhez e klaskas Brod frealziñ Franz Kafka, ha bountañ a reas anezhañ da lakaat embann e destennoù. Klask a rejont sevel un oberenn asambles, met ne zeujont ket a-benn. padout a reas o darempred goude eured Brod gant Elsa Taussig e 1913. Pa varvas Franz Kafka e 1924 e voe anvet Brod da sevener e destamant. Mont a reas a-enep da youl Kafka, hag en doa goulennet ma vefe devet holl e skridoù. Ar skridoù kentañ bet kempennet gant Brod a zeuas er-maez etre 1925 ha 1927. E 1930 e teuas er-maez 6 levrenn, enno holl oberennoù Franz Kafka. E 1937 ec'h embannas Brod buhezskrid kentañ Kafka, anvet : Franz Kafka, eine Biographie.

## E oberenn

* Schloß Nornepygge (1908)
* Weiberwirtschaft (1913)
* Über die Schönheit häßlicher Bilder (1913)
* Die Höhe des Gefühls (1913)
* Anschauung und Begriff (1913)
* Tycho Brahes Weg zu Gott (1916)
* Heidentum, Christentum und Judentum (1922)
* Reubeni, Fürst der Juden (1925)
* Zauberreich der Liebe (1930)
* Biografie von Heinrich Heine (1934)
* Die Frau, die nicht enttäuscht (1934)
* Novellen aus Böhmen (1936)
* Rassentheorie und Judentum (1936)
* Franz Kafka, eine Biographie (1937)
* Franz Kafkas Glauben und Lehre (1948)
* Verzweiflung und Erlösung im Werke Franz Kafkas (1959)
* Beispiel einer Deutsch-Jüdischen Symbiose (1961)
* Beinahe ein Vorzugsschüler
* Die Frau, nach der man sich sehnt
* Annerl
* Rebellische Herzen
* Die verkaufte Braut
# Max Burkholder

Maxwell Henry Wolf Burkholder, ganet d'ar 1añ a viz Du 1997, zo un aktour stadunanat. Brudet eo bet evit e rolloù evel Max Braverman er stirad skinwel drama-fent Parenthood war NBC. A-raok e oa bet brudet evel aktour mouezh evit ar roll a Chomper, en The Land Before Time, Roo en My Friends Tigger & Pooh, ha World er film skinwel Foster's Home for Imaginary Friends, Destination: Imagination.
Gwelet eo bet ivez er film The Purge, embannet e miz Even 2013. Un ezel eo bremañ eus ar strollad fent war Instagram, Max 'n' the Jakey Boys.

## Liammoù diavaez

* Max Burkholder war IMDb
# Max Euwe

Machgielis (Max) Euwe a zo bet ganet d'an 20 a viz Mae 1901 en Amsterdam (Izelvroioù) ha marvet d'ar 26 a viz Du 1981 en Amsterdam.
Kelennour jedoniezh ha mestr meur echedoù izelvroat.

## Oberennoù skrivet

* Max Euwe, Strategy and Tactic in Chess, Londrez, 1937 ;
* Max Euwe, Les Échecs, tome I : Position et combinaison, tome II : Jugement et plan, Embannadurioù Payot, Pariz;
* Max Euwe, L' Indispensable aux échecs, Embannadurioù Payot, Pariz;
* Max Euwe ha Walter Meiden, Maître contre amateur, Embannadurioù Payot, Pariz;
* Max Euwe ha Walter Meiden, L'amateur devient maître, Embannadurioù Payot, Pariz.

## Levrioù

* Kurt Richter, Dr. Max Euwe. Eine Auswahl seiner besten Partien, Embannadurioù De Gruyter, Berlin, 1986, ISBN 3-11-010800-3 .
* Alexander Münninghoff, Max Euwe. The Biography, New in Chess, Alkmaar, 2001. ISBN 90-5691-079-5 .

## Liammoù diavaez

* Kreizenn Max Euwe
* (en)
# Kodkod

Kodkod :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Leopardus |
| Anv skiantel ||
| Leopardus guigna (Molina, 1782) ||
| D'ar vevoniezh e tenn ar pennad-mañ. ||
Ar c'hodkod (Leopardus guigna), anvet ivez Guiña, eo ar c'hazh bihanañ en Amerika. Muzuliañ a ra etre 57 ha 75 cm ha pouezañ a ra war-dro 2 kg. E Chile hag Arc'hantina hepken e kaver anezhañ. Liv e vlevenn a gemm eus gell-melen da c'hell-ruz gant brizhelloù du met ar c'hizhier du n'int ket ral.
Er c'hoadegoù e vev ar c'hodkod dreist-holl; Hemolc'hiñ a ra krignerien bihan hag evned. E bambouzegoù dindan ar gwez e neizh ar peurliesañ.
Ar c'hodkod a c'hell bevañ 11 bloavezh. Ar parezed o deus etre 1 ha 3 c'hazhig goude un dougen a 72 devezh.

## Isspesadoù

* Leopardus g. guigna
* Leopardus g. trigillo

## Liammoù diavaez

* ar c'hodkod war lec'hienn Big Cats Online
* ar c'hodkod
# Koed-Keneg

Koed-Keneg :
| Ar voudenn-gastell. ||
| Anv gallek (ofisiel) | Bois-de-Céné |
| Bro istorel | Marzioù Breizh |
| Melestradurezh ||
| Departamant | Vande |
| Arondisamant | Les Sables-d'Olonne |
| Kanton | Challans |
| Kod kumun | 85024 |
| Kod post | 85710 |
| Maer Amzer gefridi | Yoann Grall 2014-2020 |
| Etrekumuniezh | Pays de Challans |
| Lec'hienn Web | www.boisdecene.fr |
| Poblañsouriezh ||
| Poblañs | 2 103 ann. (2020) |
| Stankter | 50 ann./km² |
| Douaroniezh ||
| Daveennoù lec'hiañ | 46° 56′ 20″ Norzh 1° 53′ 03″ Kornôg / 46.9388888889, -1.88416666667 |
| Uhelderioù | bihanañ 0 m — brasañ 42 m |
| Gorread | 41,89 km² |
| Koed-Keneg ||
| kemmañ |
Koed-Keneg (galleg: Bois-de-Céné) a zo ur gumun etre Naoned ha Nermouster, gwechall e oa e Marzioù dispartiañ Breizh ha Poatev, ha bremañ e Vande, e kanton Challans.

## Istor

Betek an Dispac'h gall e oa e "Marzioù boutin Breizh ha Poatev", da lavaret eo kement e Breizh hag e Bro-C'hall. Pa oa bet savet an departamantoù e c'houlennas bezañ staget ouzh Breizh, met ne voe ket graet hervez o mennad.

### XX$^{vet}$ kantved
##### Brezel-bed kentañ

* Mervel a reas 80 gwaz eus ar gumun, da lavaret eo 4,14% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas pemp den ag ar gumun abalamour d'ar brezel hervez monumant ar re varv .

## Monumantoù ha traoù heverk

* An iliz katolik.
* Un ti bet savet er XVII$^{vet}$ kantved.
* Ar voudenn-gastell.
* Monumant ar re varv, luc’hskeudennoù$^,$. Savet e voe e 1919 ha dioueliet e 1977<ref(fr)>Université de Lille</ref>.

## Liammoù diavaez

a vo kavet e Wikimedia Commons.
* (br) Koed-Keneg war lec'hienn Geobreizh

## Notennoù ha daveennoù

* ↑ Roadennoù ofisiel e lec'hienn an EBSSA
* ↑ Louis Merle “Le partage des Marches communes de Bretagne et de Poitou”, Revue du Bas-Poitou, 1941; De la Bretagne aux départements Skol Vreizh, 1989, p. 35
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb